[{"text_idx": "#000000", "text": "Plej proksimaj haltejoj de publika trafiko: Adamov, Karlov (buslinio 157), Olomuc\u030cany, returna haltejo (buslinio 230)"}, {"text_idx": "#000002", "text": "Ebloj por parkado de au\u0306toj: plej bone rekte en Olomuc\u030cany, poste en Adamov"}, {"text_idx": "#000003", "text": "Longeco de la arbara vojo: 3,2 km"}, {"text_idx": "#000004", "text": "Karakterizo de la arbara vojo Doubska\u0301: temas pri arbara vojo, kiu en la plej malalta punkto (266 m super maro) komencig\u0302as en la Jozefa valo (punkto 1 en la suba mapo) kaj finig\u0302as c\u0302e la arbara vojo Hradska\u0301 (c\u0302irkau\u0306 460 m s. m.) proksime c\u0302e Ma\u0301cha-monumento (punkto 2 en la suba mapo). La dekliva levig\u0302o ne estas tre agrabla, ripozi vi povos nur c\u0302e la herbejeto U Srnce (446 m s. m.). Felic\u0302e vi povas trinki akvon komence de la vojo c\u0302e Fazana fontujo. Sed longan deklivan levig\u0302on en la unua duono de la vojo g\u0302is la herbejo C\u0302e Kapreolo ne eblas eviti (punkto 4 en la suba mapo). Sur la herbejeto mem vi trovos fontujon C\u0302e Kapreolo el la jaro 1937 kun slogano de Antoni\u0301n Dyk \u201eKion Dio kreis, tion respektu kaj protektu\u201c kaj kun bildo de staranta kapreolo. Tamen la fontujo ne estas abunda je akvo. De la herbejeto, sur kiu estas plantitaj ekzotaj arboj kaj ornamaj arbustoj, la plua vojo jam estas pli agrabla."}, {"text_idx": "#000005", "text": "Fine de migrado sur tiu c\u0302i arbara vojo vi povas halti c\u0302e Ma\u0301cha-monumento en supermara alto 505 m kun panoramoj de la pejzag\u0302o (pli detale en priskribo de la arbara vojo Hradska\u0301). Al la monumento ja tiu c\u0302i arbara vojo ne gvidas, oni devas sekvi flavan turisman traceon. En la loko, kie la flava traceo forlasas arbaran vojon Doubska\u0301, estas memorindaj fagoj."}, {"text_idx": "#000006", "text": "Interesa eventualo estas eblo deflankig\u0302i al la arbara vojo Travnata\u0301 (punkto 3 en la suba mapo). C\u0302i tiu vojo kondukas al proksimeco de monumento de Jan Evangelista Purkyne\u030c sur t.n. Purkinje-belvidejo direkte al valo de la rivero Svitava. C\u0302ar la loko estas malfacile alirebla, ne kondukas tien turismaj s\u0302ildetoj, sed en malnovaj mapoj vi trovus desegnitan flavan turisman s\u0302ildeton kondukanta de la herbejeto C\u0302e Kapreolo rekte al la Purkinje-belvidejo kaj plu al Adamov. Restaj\u0302o de tiu vojo estas turisma disvojig\u0302o, kiun mi dokumentis dum vizito de la loko en somero 2017. La distanco mem de la loko kun deflankig\u0302o de la arbara vojo al la Purkinje-belvidejo estas 1,7 km kaj eblas reveni rekte al Adamov."}, {"text_idx": "#000007", "text": "La vojo kopias plejparte la flavan turisman itineron. Mi persone elektus g\u0302in por reveno, se mi biciklus, prefere malsupren ol supren. La arbara vojo Hradska\u0301 de la Svitava-valo preter Novy\u0301 Hrad (Nova Burgo) vin iomete lacigos, sed la plej klopoda parto finig\u0302as sur disvojig\u0302o sub Novy\u0301 Hrad (387 m s. m.) kaj poste la deklivo levig\u0302as nur modere. Eventuale vi povas al Olomuc\u030cany supreniri sur s\u0302oseo el la Jozefa valo."}, {"text_idx": "#000008", "text": "Punkto 1: komenco / fino de la vojo sur la s\u0302oseo inter Adamov kaj Kr\u030ctiny en la Jozefa valo"}, {"text_idx": "#000009", "text": "Punkto 2: komenco / fino de la vojo proksime c\u0302e la Ma\u0301cha-monumento"}, {"text_idx": "#000010", "text": "Punkto 3: ebleco defklankig\u0302i al la arbara vojo Travnata\u0301"}, {"text_idx": "#000011", "text": "Punkto 4: arbara herbejeto C\u0302e Kapreolo"}, {"text_idx": "#000012", "text": "Arbara vojo kondukanta de valo de la rivero Svitava tra Nova burgo al Olomuc\u030cany kun propra monumento"}, {"text_idx": "#000013", "text": "Arbara vojo de Adamov al Babice nad Svitavou tra monumento de torture mortigitaj arbaristoj"}, {"text_idx": "#000014", "text": "Arbara vojo kondukanta de arboreto Kr\u030ctiny al belega loko apud akvofonto de K. J. Schindler1,9 km"}, {"text_idx": "#000015", "text": "De la arboreto de Kr\u030ctiny tra plej belaj lokoj al Adamov (21 km)"}, {"text_idx": "#000016", "text": "Al akvofontujoj sude de Olomuc\u030cany (11 km)"}]